Document ID: 31971D0364

ΑΠΟΦΑΣΗ ΤΟΥ ΣΥΜΒΟΥΛΙΟΥ της 8ης Νοεμβρίου 1971 περί εφαρμογής των άρθρων 123 έως και 127 της συνθήκης στα γαλλικά υπερπόντια διαμερίσματα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 227, παράγραφος 2,
την πρόταση της Επιτροπής,
Εκτιμώντας:
ότι, βάσει του άρθρου 227, παράγραφος 2, εδάφιο δεύτερο, το Συμβούλιο είναι αρμόδιο να καθορίζει τις προϋποθέσεις εφαρμογής στα γαλλικά υπερπόντια διαμερίσματα των διατάξεων της συνθήκης, που δεν απαριθμούνται στην παράγραφο 2, εδάφιο πρώτο του άρθρου αυτού και ιδίως των διατάξεων των άρθρων 123 έως και 127 της συνθήκης-
ότι οι παρεμβάσεις του Ευρωπαϊκού Κοινωνικού Ταμείου αποσκοπούν στο να ευνοήσουν την οικονομική και κοινωνική ανάπτυξη των διαμερισμάτων αυτών,
ΑΠΟΦΑΣΙΖΕΙ:
Άρθρο 1
Τα άρθρα 123 έως και 127 της συνθήκης περί ιδρύσεως της Ευρωπαϊκής Οικονομικής Κοινότητος και οι διατάξεις, που έχουν θεσπισθεί κατ' εφαρμογή των άρθρων αυτών, εφαρμόζονται στα γαλλικά υπερπόντια διαμερίσματα.
Άρθρο 2
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Αρχίζει να ισχύει την ημερομηνία που αρχίζει να ισχύει ο κανονισμός (ΕΟΚ) αριθ. 2396/71 του Συμβουλίου, της 8ης Νοεμβρίου 1971, περί εφαρμογής της αποφάσεως του Συμβουλίου, της 1ης Φεβρουαρίου 1971, περί αναμορφώσεως του Ευρωπαϊκού Κοινωνικού Ταμείου(1).
Έγινε στις Βρυξέλλες, στις 8 Νοεμβρίου 1971.

Labels: 9
18
15
19